ธนาคารกรุงไทย เร่งช่วยเหลือลูกค้าของธนาคารทุกกลุ่มฝ่าวิกฤตโควิด-19 ในวงเงินรวมกว่า 1.12 ล้านล้านบาท ภายใต้ 5 มาตรการ
ธนาคารกรุงไทย เร่งช่วยเหลือลูกค้าของธนาคารทุกกลุ่มฝ่าวิกฤตโควิด-19 ในวงเงินรวมกว่า 1.12 ล้านล้านบาท ภายใต้ 5 มาตรการนายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ล่าสุดธนาคารได้เพิ่มมาตรการช่วยเหลือลูกค้าที่มีสถานะชำระปกติทั้งรายย่อยและลูกค้าธุรกิจที่ได้รับผลกระทบ ให้สามารถเดินหน้าดำเนินธุรกิจต่อไปได้ในสถานการณ์วิกฤตโควิด-19 ซึ่งขณะนี้มีทั้งหมด 5 มาตรการ ประกอบด้วย มาตรการที่ 1 ลูกค้าสินเชื่อบุคคลภายใต้กำกับ ที่วงเงินกู้ไม่เกิน 3 ล้านบาท ธนาคารพักชำระหนี้ทั้งเงินต้นและดอกเบี้ยนาน 4 เดือน พร้อมลดอัตราดอกเบี้ยลงร้อยละ 0.25 ต่อปี จากสัญญากู้เดิม นาน 4 เดือนมาตรการที่ 2 ลูกค้าบุคคลและลูกค้าสินเชื่อเพื่อที่อยู่อาศัย ที่มีเอกสารแสดงรายได้ลดลง ธนาคารพักชำระเงินต้น (ชำระเฉพาะดอกเบี้ย) นาน 6 เดือน พร้อมลดอัตราดอกเบี้ยลงร้อยละ 0.25 ต่อปี จากสัญญากู้เดิมนาน 6 เดือนมาตรการที่ 3 ลูกค้าธุรกิจที่มีวงเงินกู้ไม่เกิน 100 ล้านบาท พักชำระหนี้เงินต้นและดอกเบี้ยนาน 6 เดือนแบบอัตโนมัติ ไม่ต้องลงทะเบียน หากลูกค้าไม่ประสงค์เข้าร่วมสามารถชำระหนี้ได้ตามปกติมาตรการที่ 4 ลูกค้าสินเชื่อธุรกิจขนาดกลางขึ้นไปที่มีเอกสารแสดงรายได้ลดลง ธนาคารพักชำระหนี้เงินต้นวงเงินสินเชื่อระยะยาว สูงสุด 12 เดือน ขยายระยะเวลาชำระหนี้สำหรับตั๋วสัญญาใช้เงิน (P/N) และสินเชื่อเพื่อการค้าต่างประเทศ สูงสุด 6 เดือนมาตรการที่ 5 สำหรับลูกค้าธุรกิจที่มีวงเงินสินเชื่อไม่เกิน 500 ล้านบาท ธนาคารสนับสนุนสินเชื่อใหม่ เพื่อเสริมสภาพคล่อง วงเงินกู้สูงสุดไม่เกินร้อยละ 20 ของยอดหนี้คงค้าง ณ 31 ธันวาคม 2562 ระยะเวลากู้สูงสุด 5 ปี อัตราดอกเบี้ย 2 ปีแรกร้อยละ 2ต่อปี พักชำระเงินต้นสูงสุด 12 เดือน ไม่ต้องชำระดอกเบี้ย 6 เดือนแรก สำหรับธุรกิจขนาดใหญ่ ธนาคารได้ให้ความช่วยเหลือลูกค้าของธนาคารตามระดับของผลกระทบที่เหมาะสมกับความต้องการ เช่น ขยายระยะเวลาชำระหนี้ ปรับเงื่อนไขให้เหมาะสม เพื่อให้ธุรกิจสามารถเดินต่อไปได้นอกจากนี้ ธนาคารได้ให้ความช่วยเหลือลูกค้าภายใต้ มาตรการช่วยเหลือลูกค้าที่ได้รับผลกระทบจากภาวะเศรษฐกิจไทย จำนวน 22,000 ราย วงเงิน 480,000 ล้านบาท มาตรการช่วยเหลือด้านสินเชื่อสำหรับลูกหนี้ที่ได้รับผลกระทบจากโควิด-19 จำนวน 200,000 ราย วงเงิน 210,000 ล้านบาท มาตรการให้สินเชื่อใหม่ของสถาบันการเงินของรัฐ วงเงินสำหรับธนาคารพาณิชย์ 55,000 ล้านบาท ภายใต้ สินเชื่อกรุงไทยต้านภัยโควิด จำนวน 500 ราย วงเงิน 6,000 ล้านบาท รวมทั้งสิ้น 222,500 ราย วงเงินรวมกว่า 696,000 ล้านบาท และยังจัดมาตรการเพิ่มเติมช่วยเหลือ SME เพื่อเยียวยาธุรกิจและรักษาการจ้างงาน ตาม พ.ร.ก. การให้ความช่วยเหลือทางการเงินแก่วิสาหกิจขนาดกลางและขนาดย่อมที่ได้รับผลกระทบฯ วงเงิน 430,000 ล้านบาท รวมวงเงินช่วยเหลือทั้งสิ้น 1,126,000 ล้านบาทลูกค้าธนาคารกรุงไทย สามารถขอรับความช่วยเหลือในมาตรการต่างๆ ที่สอดคล้องกับความต้องการได้ทุกวัน ตลอด 24 ชั่วโมง ผ่านเว็บไซต์ krungthai.com/covid19 และ Krungthai Contact Center โทร. 02-111-1111 ได้ตั้งแต่วันนี้เป็นต้นไป โดยธนาคารจะตรวจสอบข้อมูลและติดต่อกลับ เพื่อให้ความช่วยเหลืออย่างเร่งด่วน